stanford-oval/wikipedia huggingface dataset:
Roger Stone

Roger Stone vuonna 2019.
Roger Jason Stone (s. 27. elokuuta 1952 Norwalk, Connecticut) on yhdysvaltalainen poliittinen vaikuttaja ja presidentti Donald Trumpin entinen neuvonantaja. Helmikuussa 2020 hän sai kolmen vuoden ja neljän kuukauden pituisen vankeusrangaistuksen valehtelusta Yhdysvaltain edustajainhuoneen komitealle, joka selvitti Venäjän sekaantumista Yhdysvaltain presidentinvaaleihin vuonna 2016. Trump lievensi Stonen tuomiota heinäkuussa 2020, eikä Stone joutunut vankilaan. Joulukuussa Trump armahti Stonen.
Stone on aiemmin toiminut avustajana Richard Nixonin, Ronald Reaganin, Bob Dolen sekä Jack Kempin kampanjoissa. 1990-luvulla hän toimi Trumpin omistamien kasinoiden lobbarina Washingtonissa ja ehdotti Trumpille presidenttiehdokkuutta vuonna 1998. Stonesta kertova dokumenttielokuva Get Me Roger Stone on katsottavissa Netflix-tilausvideopalvelussa.
Stone on tunnettu erityisesti leiskuvasta persoonastaan. Hän on muun muassa tatuoinut Richard Nixonin kuvan selkäänsä, eikä Stone tavallisesti käytä lainkaan sukkia. Stone on kertonut lapsena valehdelleensa koulutovereilleen Nixonin aikovan tehdä lauantaista koulupäivän, jonka seurauksena Stonen koulussa järjestetyissä 1960 nuorten vaaleissa John F. Kennedy voitti Nixonin valtavalla äänivyöryllä. 1990-luvulla Stone puolestaan joutui eroamaan tehtävästään Bob Dolen presidentinvaalikampanjassa, kun media paljasti hänen ostaneen yhdessä vaimonsa kanssa nimettömiä seuranhakuilmoituksia sanomalehdistä.
Aiheesta muualla

Kuvia tai muita tiedostoja aiheesta Roger Stone Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Henkilöt:  DDB 
Muut:  Europeana
5. toukokuuta

5. toukokuuta on gregoriaanisen kalenterin mukaan vuoden 125. päivä (126. päivä karkausvuonna). Vuodesta on jäljellä 240 päivää.
Nimipäivät

suomalainen kalenteri: Melissa, Melina, Maini
suomenruotsalainen kalenteri: Melina, Melinda, Melissa, Miranda, Melanie
ortodoksinen kalenteri: Irene, Irina, Irinja, Irja, Rauha
pohjoissaamenkielinen kalenteri: Máidna
vanhemmissa kalentereissa: Dennis, Denise, Aleksandra, Gothfried, Gotthard, Jenny, Josaphat, Lysander, Mainikki
Tapahtumia

1835 – Belgiassa avattiin rautatieyhteys Brysselin ja Mechelenin välillä. Se oli Manner-Euroopan ensimmäinen rautatie.
1862 – Ranskan-Meksikon sota: Meksikon armeija löi ranskalaiset Pueblan taistelussa. Taistelun juhlapäivä eli Cinco de Mayo (suom. 5. toukokuuta) tuli sittemmin erityisen suosituksi meksikolaisten parissa Yhdysvalloissa.
1865 – North Bendissä Ohiossa (Cincinnatin lähiössä) tehtiin Yhdysvaltain ensimmäinen junaryöstö.
1893 – Vuoden 1893 paniikki (Musta maanantai): New Yorkin pörssin pörssiromahdusta seurasi lamakausi.
1912 – Venäläinen sanomalehti Pravda ilmestyi ensimmäistä kertaa Pietarissa.
1912 – Vuoden 1912 kesäolympialaiset avattiin Tukholmassa.
1916 – Yhdysvaltain merijalkaväki nousi maihin Dominikaanisessa tasavallassa.
1918 – Suomen sisällissota: kapinallisten suomalaisten, punaisten viimeiset joukot luopuivat taistelusta.
1925 – Scopesin oikeudenkäynti: biologian opettaja John Scopes pidätettiin Daytonissa Tennesseessä, koska hän opetti Charles Darwinin kehitysoppia (darvinismia).
1936 – Italian joukot miehittivät Addis Abeban Etiopiassa.
1940 – Toinen maailmansota: Norjan maanpakolaishallitus perustettiin Lontoossa.
1941 – Etiopian keisari Haile Selassie palasi Addis Abebaan.
1944 – Mahatma Gandhi vapautui vankilasta.
1945 – Suomen eduskunta hyväksyi siirtoväkeä, sotainvalideja, sotaleskiä ja -orpoja sekä rintamamiehiä koskeneen maanhankintalain.
1945 – Toinen maailmansota: kanadalaisjoukot vapauttivat Amsterdamin. Alankomaissa ja Tanskassa olleet Saksan joukot antautuivat.
1945 – Toinen maailmansota: amiraali Karl Dönitz määräsi kaikki sukellusveneet palaamaan tukikohtiinsa.
1945 – Toinen maailmansota: Prahan kansannousu alkaa saksalaisten miehittämässä Prahassa.
1949 – Euroopan neuvosto perustettiin Lontoon sopimuksella.
1954 – Kenraali Alfredo Stroessner nousi Paraguayssa valtaan sotilasvallankaappauksella.
1955 – Länsi-Saksa sai täyden itsemääräämisoikeuden miehitysvallasta.
1961 – Mercury-avaruuslento-ohjelma: Alan Shepardista tuli ensimmäinen yhdysvaltalainen avaruudessa. Mercury 3:n lento kesti 16 minuuttia ja vei aluksen 486 km päähän lähtöpaikasta.
1972 – Kuolemanrangaistus poistettiin eduskunnan päätöksellä kokonaan Suomen rangaistusjärjestelmästä.
1980 – Ison-Britannian SAS vapautti irakilaisterroristien valtaaman Iranin lähetystön Lontoossa.
1998 – Etelä-Italian Sarnossa tuhoisa maanvyörymä tappoi 137 ihmistä.
2000 – Kaikkien perinteisten planeettojen (Merkurius, Venus, Mars, Jupiter, Saturnus, Kuu ja Aurinko) konjunktio.
2006 – VR:n makasiinit tuhoutuivat tulipalossa Helsingissä.
2007 – Karpolla on asiaa -ohjelman viimeinen jakso esitettiin.
Kuolleita

311 – Galerius, Rooman keisari (s. n. 250)
1028 – Alfonso V, Leónin kuningas (s. 994)
1705 – Leopold I, Pyhän saksalais-roomalaisen keisarikunnan keisari (s. 1640)
1821 – Napoleon Bonaparte, Ranskalaisten keisari (1804–1814 ja 1815) (s. 1769)
1859 – Peter Gustav Dirichlet, saksalainen matemaatikko (funktion nykyaikaisen määritelmän kehittäjä) (s. 1805)
1900 – Ivan Aivazovski, venäläinen armenialaissyntyinen taidemaalari (s. 1817)
1921 – Alfred Hermann Fried, vuoden 1911 Nobelin rauhanpalkinnon saanut itävaltalainen pasifisti, kirjakauppias ja journalisti (s. 1864)
1951 – Johannes Kari (”Jussi Kari”), suomalainen lavastustaiteilija (s. 1887)
1959 – Carlos Saavedra Lamas, vuoden 1936 Nobelin rauhanpalkinnon saanut argentiinalainen poliitikko (s. 1878)
1966 – Hemmi Mustonen, suomalainen jääkärikapteeni (s. 1892)
1977 – Ludwig Erhard, Saksan liittokansleri 1963–1966 (s. 1897)
1992 – Jean-Claude Villeminot (”Jean-Claude Pascal”), ranskalainen laulaja ja näyttelijä (Nous les amoureux) (s. 1927)
1995 – Mihail Botvinnik, neuvostoliittolainen šakinpelaaja (kolminkertainen maailmanmestari) (s. 1911)
2001 – Bill Homeier, yhdysvaltalainen autourheilija (s. 1918)
2002 – George Sidney, yhdysvaltalainen elokuvaohjaaja (Laulaen maihin) (s. 1916)
2003 – Desmond Robert Dunn, australialainen lännenkirjailija (s. 1929)
2003 – Walter Sisulu, eteläafrikkalainen apartheidin vastustaja (ANC:n johtohahmo) (s. 1912)
2009 – Benjamin Flores, meksikolainen nyrkkeilijä (s. 1984)
2010 – Giulietta Simionato, italialainen oopperalaulaja (s. 1910)
2011 – Claude Choules, ensimmäisen maailmansodan veteraani (s. 1901)
2012 – Aatos Erkko, suomalainen lehtikustantaja, päätoimittaja ja yritysjohtaja (Sanoma) (s. 1932)
2022 – Kenneth Welsh, kanadalainen näyttelijä (Miracle) (s. 1942)
2023 – Siiri Rantanen, suomalainen maastohiihtäjä (s. 1924)
Juhlapäiviä

Tanska: Miehityksestä vapautumisen päivä (1945).
Alankomaat: Miehityksestä vapautumisen päivä (1945).
Etiopia: Miehityksestä vapautumisen päivä (1941).
Australian Pohjoisterritorio: Vappu.
Japani: Tango no Sekku (”Poikien päivä”) tai Kodomo no Hi (”Lasten päivä”).
Meksiko ja Yhdysvallat: Cinco de Mayo.
Guyana: Indian Immigration Day (1838).
Etelä-Korea: Lasten päivä
| 0 | 1 | 2 |
| --- | --- | --- |
|  |   Lyhyt tiivistelmä päivästä 5. toukokuuta: |  |
:   Pueblan taistelua kuvaava maalaus. 1813 – Tanskalainen filosofi Søren Kierkegaard syntyi.  1818 – Saksalainen yhteiskuntafilosofi ja sosiaaliteoreetikko Karl Marx syntyi.  1862 – Meksikon armeija löi ranskalaiset Pueblan taistelussa.  1915 – Juristi ja diplomaatti Helvi Sipilä syntyi.  1936 – Italian joukot miehittivät Addis Abeban Etiopiassa.  1949 – Euroopan neuvosto perustettiin Lontoon sopimuksella.  
Katso myös: kalenteri ~ 4. toukokuuta, 6. toukokuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Riukiukielet

Riukiukielet tai ryūkyū-kielet ovat japanilaisiin kieliin kuuluva ryhmä kieliä, jotka ovat kotoperäisiä nykyisin Japanin Okinawan ja Kagoshiman prefektuureihin kuuluvilla Riukiusaarilla.
Riukiukielten puhujia ei ole tilastoitu Japanin väestönlaskennassa, eikä puhujien tarkka määrä ole tiedossa. Arviot äidinkielenään riukiukieliä puhuvien määrästä vaihtelevat lähteestä riippuen. Eri kielten puhujat eivät yleensä ymmärrä toisiaan. 2010-luvulla pitkälti vain vanhemmat ikäluokat puhuvat riukiukieliä.
Historia

Riukiukieliä on puhuttu yli tuhannen vuoden ajan Riukiusaarilla, jotka ulottuvat itäisimmältä Kita-Daitōjiman saarelta läntisimmälle Yonaguni-jiman saarelle ja pohjoisimmalta Amami Ōshiman saarelta eteläisimmälle Hateruma-jiman saarelle. Riukiu oli itsenäinen kuningaskunta 1600-luvun alkuun asti, jolloin sen pääsaaret liitettiin väkisin Etelä-Kyushussa sijaitsevaan Satsuman feodaalialueeseen. Japania alettiin käyttää Okinawan väestön keskuudessa vasta, kun Riukiu liitettiin Japaniin ja lakkautettiin vuonna 1872. Japanin kielen yleistyessä riukiukieliä tukahdutettiin ja leimattiin viranomaisten toimesta eri tavoin.
Pitkään japanilaiset ja ulkomaalaiset kielitieteilijät pitivät riukiukieliä japanin murteina. Nykyään katsotaan, että riukiukielet ovat japanin sisarkieliä eivätkä japanin murteita ja että riukiu ja japani muodostavat yhdessä japanilaisen kieliperheen. Saarilla puhutaan yleisesti ottaen standardijapania ja Riukiusaarten kieliä käytetään vain isovanhempien ja muiden vanhojen ihmisten kanssa.
Kun alueella  levisi uusi kieli eli (standardi)japani, Okinawalle syntyi uusi japanin kontaktilajike, jossa näkyy vaikutteita aiemmin puhutuista kielistä, jota kielitieteilijät kutsuvat ”okinawalaisen substraatin japaniksi”, ja se tunnetaan yleisesti nimellä uchinaa yamatoguchi (ウチナーヤマトゥグチ, 沖縄大和口, suom. ”okinawalainen japani”).  Siinä on huomattavaa ajallista ja alueellista vaihtelua, mikä on saanut alkunsa japanin kielen epätäydellisestä omaksumisesta Okinawalla 1800-luvulla.
Riukiukieliä

Monet riukiukieliin erikoistuneet tutkijat antavat nykyään oman kielen aseman riukiun sisällä oleville eri kieliryhmille, jotka ovat kieliopillisesti niin erilaisia, etteivät niiden puhujat ymmärrä toisiaan. Nykyisin vallitsevan näkemyksen mukaan japani ja riukiu muodostavat japanilaisen kieliperheen protojapanin tytärkielinä.
Riukiukielet jaotellaan usein viiteen tai kuuteen eri kieleen, jotka ovat:
Miyako
Okinawan kieli
Kunigami
Yaeyama
Yonaguni
Amami
Kielet on nimetty niiden saarten mukaan, jolla kutakin kieltä on puhuttu. Amamin saari sijaitsee Kagoshiman prefektuurissa, muut saaret Okinawan prefektuurissa.
Nämä kuusi riukiukieltä mainitaan Unescon vuonna 2009 julkaistussa vaarassa olevien kielten atlaksessa. Unescon mukaan kaikki riukiukielet ovat vaarassa kuolla sukupuuttoon vuoteen 2050 mennessä. Unescon nimeämistä kielistä kunigami, joka sisältää amamin eteläisimmät ja okinawan pohjoisimmat variaatiot, on toistaiseksi kielitieteilijöiden keskuudessa kiistanalainen.
Kirjallisuutta

Heinrich, Patrick S. M.;  Shinsho, Miyara & Michinori, Shimoji: Handbook of the Ryukyuan Languages.  De Gruyter, 2015.  ISBN 9781614511618
Aiheesta muualla

Kuvia tai muita tiedostoja aiheesta Riukiukielet Wikimedia Commonsissa
Sexplanations

| sexplanations |
| --- | --- |

Verkkosivusto:  https://www.youtube.com/user/sexplanations
Slogan:  Stay curious!
Tyyppi:  Seksuaalikasvatukseen keskittyvä Youtube-kanava
Luonut:  Lindsey Doe ja Hank Green 
Avattu:  22.5.2013
Nykyinen tila:  Uusi video julkaistaan joka torstai.
Sexplanations on seksuaalikasvatusta ja seksologiaa käsittelevä YouTube-kanava. Kanavaa emännöi yhdysvaltalainen seksologian tohtori Lindsey Doe. Kanavan tuottajana toimii Hank Green ja ohjauksesta ja leikkauksesta vastaa Matthew Gaydos. Vuonna 2017 kanavalla julkaistaan uusi video joka torstai. Maaliskuussa 2017 kanavalla oli yli 300 000 tilaajaa ja yli 40 miljoonaa katselukertaa. Kanavan ensimmäinen video julkaistiin 10.6.2013.
Kanavan juontaja Lindsey Doe käy myös Sexplanations Live -tapahtumissa luennoimassa seksuaalikasvatuksesta mm. pohjois-amerikkalaisissa yliopistoissa.
Sisältö

Kanavalla käsitellään laajasti seksiin liittyviä asioita. Käsiteltäviin aiheisiin kuuluvat muun muassa ihastuminen, sukuelimet, kuukautiset, ehkäisy, seksitaudit, itsetyydytys, orgasmi, pornografia, seksiasennot, seksuaaliset suuntautumiset ja seksologin työ. Vaikka kanava on saanut pääasiassa positiivista palautetta, jotkut kanavalla käsitellyt aiheet tai sanavalinnat ovat ärsyttäneet useita katsojia. Esimerkiksi kanavalla käytettävät termit biosex male ja biosex female, joiden tarkoitus on pitää erillään ihmisen biologinen sukupuoli (male = mies, female = nainen) ja seksuaali-identiteetti, ovat ärsyttäneet monia katselijoita.
Verkossa toimiva naistenlehti Bustle on antanut kanavalle ja sen juontajalle kiitosta kanavan raskauteen liittyviä myyttejä käsittelevästä videosta. Myös kanadalaisen Brock University -yliopiston opiskelijalehdessä on kiitelty kanavaa sen suorapuheisista ja rehellisistä videoista.
Rahoitus

Kanava saa rahoituksensa Patreon-joukkorahoitusalustan avulla. Patreonissa SciShow:lla oli 20.3.2017 1 399 tukijaa, jotka lahjoittivat kanavalle kuukausittain yhteensä 5 850 $. Kanavan Patreon-tukijoita kutsutaan Sexpla(i)naut-nimellä.
Muut kanavat

Kanavan kanavasuosituksia ovat Hannah Witton, lacigreen, Carlin Ross ja griner65.
5. elokuuta

5. elokuuta on gregoriaanisen kalenterin mukaan vuoden 217. päivä (218. päivä karkausvuonna). Vuodesta on jäljellä 148 päivää.
Nimipäivät

suomalainen kalenteri: Salme, Sanelma
suomenruotsalainen kalenteri: Gurli, Dominic
ortodoksinen kalenteri: Joutsi, Nonna, Nanna
pohjoissaamenkielinen kalenteri: Leandu
vanhemmissa kalentereissa: Didrik, Dominicus, Dominikus, Donatus, Ezechias, Oswaldus, Ulrik
Tapahtumia

1100 – Henrik I kruunattiin Englannin kuninkaaksi Westminster Abbeyssa.
1772 – Puolan ensimmäinen jako alkoi.
1860 – Ruotsi-Norjan kuningas Kaarle IV kruunattiin Norjan kuninkaaksi Trondheimissa.
1654 – Tulipalo tuhosi kolme neljäsosaa Helsingistä.
1914 – Clevelandissa asennettiin ensimmäiset sähköiset liikennevalot.
1949 – Maanjäristys tuhosi Ecuadorissa 50 kaupunkia ja surmasi yli 6 000 ihmistä.
1960 – Ylä-Volta (nykyinen Burkina Faso) itsenäistyi.
1962 – Nelson Mandela joutui vankilaan. Hän pääsi vapaaksi vasta vuonna 1990.
1963 – Yhdysvaltain, Neuvostoliiton ja Ison-Britannian allekirjoittama osittainen ydinkoekieltosopimus kielsi ydinkokeet ilmakehässä, ulkoavaruudessa ja veden alla, muttei maanalaisia ydinkokeita.
1963 – Sadankomitea perustettiin.
1981 – Ronald Reagan erotti 11 359 lakkoillutta lennonjohtajaa, jotka eivät totelleet hänen määräystään palata töihin.
1993 – Maailman ensimmäinen keräilykorttipeli, Magic: The Gathering, julkaistiin.
2011 – Englantilainen jalkapalloilija Paul Scholes lopetti virallisesti uransa juhlaottelussa New York Cosmosta vastaan. Ottelu ei kuitenkaan lopulta jäänyt Scholesin viimeiseksi, sillä hän teki paluun Manchester Unitedin paitaan ja jatkoi uraansa kauteen 2012-2013 saakka.
2011 – Nasa laukaisi  Juno-luotaimen tutkimaan Jupiteria.
S/S Salama (siipiratasalus)

Siipirataslaiva Salama oli Porin ja Reposaaren välisessä matkustajaliikenteessä vuosina 1857–1885. Laiva kuljetti matkustajien lisäksi rahtia hinaamissaan jokiproomuissa. Laivassa oli myös ravintola matkustajia varten. Ennen Salamaa Reposaareen oli liikennöinyt jokihinaaja Sovinto, mutta se oli jouduttu luovuttamaan Krimin sodan aikana englantilaiselle laivasto-osastolle.
Salaman omistanut porilainen osakeyhtiö purettiin vuonna 1875, ja seuraavana vuonna laiva ja sen kuusi lastiproomua myytiin huutokaupalla. Uudet omistajat kauppaneuvos A. Ahlström ja kapteeni Östling jatkoivat liikennettä entisellä Reposaaren reitillä. Syyskuussa 1885 Salama ajoi Smöröga-nimiselle karille ollessaan tulossa Merikarvialta Reposaareen. Salama irtosi karilta seuraavana päivänä ja upposi heti sen jälkeen. Laivasta saatiin nostettua erilaista irtaimistoa, mutta laivaa itseään ei enää onnistuttu nostamaan. Laivan koneet ja höyrykattila nostettiin myöhemmin, ja nykyisin laivan hylystä on enää vähäisiä jäänteitä merenpohjassa karin luona.
Salama oli rakennettu vuonna 1857 Newcastlessa. Sen pituus oli 27,6 metriä, leveys 5,3 ja syväys 2,1 metriä. Vetoisuus oli 18 lästiä ja kantavuus 75 tonnia. Höyrykoneen teho oli 30 hevosvoimaa. Suurin nopeus oli noin 6–8 solmua.
120 kranaatinheitin 92

| 120 mm kranaatinheitin, malli 1992 |
| --- | --- |

Tyyppi:  Kranaatinheitin
Valmistaja:  Vammas 
Valmistusmaa:  Suomi
Valmistusvuodet:  1992–?
Tekniset tiedot
Kaliiperi(t):  120 mm
Putken pituus:  2000 mm
Paino (tyhjänä):  500 kg (ajopyörästöllä)
Ammuksen lähtönopeus:  362 m/s
Tehokas kantama:  7.5 km
Tulinopeus (laukausta/min):  15 laukausta/min
120 KRH 92 (120 mm kranaatinheitin, malli 1992) on Vammaksen valmistama 120mm kranaatinheitin.
Yleistä

Korkean lentoratansa, tulinopeutensa ja kevyen painonsa ansiosta kranaatinheittimet ovat erityisesti sopivia rakennetun alueen taisteluun ja maastoon, jossa ne on helppo naamioida. Kranaatinheittimen kranaatti lähtee jyrkällä nousukulmalla, joten katvealueet ovat pieniä ja tehokas toiminta rakennetulla alueella ja metsämaastossa on helppo järjestää. Kranaatinheitintä käyttää seitsenmiehinen kranaatinheitinryhmä. Aseella voidaan ampua sirpalekranaatteja, savuammuksia, valoammuksia tai latausharjoitusammuksia.
Puolustusvoimissa heittimen nimenä toimii raskas kranaatinheitin 120 KRH ja sen käyttötarkoitus on pataljoonan ja komppanian taistelun tukeminen epäsuoralla tulella, sekä taistelukentän savutus ja valaisu.
Aiheesta muualla

Ukrainalaissotilaat ylistävät suomalais­­asetta – taistelijat lähettävät painokkaan viestin Suomen valtiolle
Smosh

| Smosh |
| --- | --- |

 Smoshin vanha logo vuodelta 2009.
Tyyli:  Komedia
Kestoaika:  vaihtelee
Pääosissa:  Anthony Padilla (lopetti kesällä 2017 mutta palasi 2023) Ian Hecox
Alkuperämaa:   Yhdysvallat
Verkko:  YouTube Smosh.com
Esitetty:  19. marraskuuta 2005 –
Tuotanto
Käsikirjoittaja(t):  Anthony Padilla Ian Hecox
Tuotantoyhtiö(t):  Smosh Productions Smosh LLC
Palkinnot
Voitetut:  Best Comedy Video of 2006
Aiheesta muualla
Virallinen sivusto
IMDb
Smosh on Anthony Padillan (s. 16. syyskuuta 1987) ja Ian Hecoxin (s. 30. marraskuuta 1987) vuonna 2005 perustama Youtube-kanava. Kanavan videot ovat suurilta osin sketsejä. Kanava on yksi palvelun tilatuimmistalähde?.
Smoshin historia

Anthony ja Ian ovat lapsuudenystäviä, jotka kävivät American River Collegen. He asuvat Carmichaelissa, Kaliforniassa, ja osa Smoshin vanhoista videoista käsittelee heidän lapsuuden tarinoitaan. Miljoonat ihmiset ovat katselleet Smoshin videoita ja muun muassa BBC ja New York Times ovat uutisoineet ilmiöstä sekä niitä on esitetty televisiossa. Vuonna 2015 Smosh julkaisi oman elokuvansa, joka on nähtävissä muun muassa  Netflixissä.
Maaliskuussa 2007 Smosh voitti Best Comedy Video of 2006 -kilpailun videollaan Smosh Short 2: Stranded YouTuben ensimmäisessä YouTube Video Awards -kilpailussa. Joulukuussa 2008 Smosh oli Youtuben kolmanneksi tilatuin kanava. (17.12.2008 635 296 tilaajaa ) Vuoden 2013 alussa Smoshista tuli YouTuben tilatuin kanava 8 miljoonalla tilaajalla. Elokuussa 2013 Smosh tipahti toiseksi tilatuimmaksi kun PewDiePie ohitti heidät. Marraskuussa 2018 Smoshin emoyhtiö Defy Median sulkeutuessa kanavan jatko oli epävarmaa, kunnes Rhett McLaughlinin ja Link Nealin yritys Mythical Entertainment hankki Smosh-kanavan oikeudet itselleen vuonna 2019.
Smosh nykyään

Smoshiin kuuluu nykyään kolme kanavaa: Smosh (Sketsit), Smosh Pit (Vapaamuotoisemmat videot) ja Smosh Games (Pelivideot).
Smosh (25 miljoonaa tilaajaa (2019)) Smosh-kanava on luotu 19.11.2005, ja on Smoshin vanhin kanava. Kanavalla on pääosin sketsejä, kuten jo pitkään jatkunut videosarja "Every Blank Ever".
Smosh Pit (6,72 miljoonaa tilaajaa (2019)) Smosh Pit (Entinen Smosh 2nd) luotiin 24.11.2005. Smosh Pit-Kanavalla on rennompia videoita, kuten "Try not to laugh", "Squad Vlogs" ja "Eat it or Yeet it"-videosarjat.
Smosh Games (7,48 miljoonaa tilaajaa (2019)) Smosh Games luotiin 7.7.2011. Kanavalta löytyy mm: peli- ja haastevideoita. Tunnetuimpia videosarjoja ovat "Maricraft" ja "Halloween Just Dance Competition".
Esiintyjät

Ian Hecox Smoshin perustaja.
Anthony Padilla Toinen kanavan perustajista, lähti Smoshista vuonna 2017 keskittyäkseen omaan kanavaansa.
Courtney Miller
Shayne Topp
Olivia Sui
Damien Haas
Noah Grossman
Keith Leak Jr
Sarah Whittle
Matt Raub
Mari Takahashi
David (Lasercorn) Moss
Kimmy Jimenez
Aiheesta muualla

Wikimedia Commonsissa on kuvia tai muita tiedostoja aiheesta .
Smoshin kotisivu (englanniksi)
Smoshin MySpace -profiili (ei aktiivinen) (englanniksi) (suomeksi)
Smosh YouTube -kanava (englanniksi) (suomeksi)
Smosh Pit-Youtube-Kanava (englanniksi) (suomeksi)
askcharlie YouTube -kanava (ei aktiivinen) (englanniksi) (suomeksi)
AnthonyPadilla YouTube -kanava (englanniksi) (suomeksi)
IanSouljaBoy YouTube -kanava (ei aktiivinen) (englanniksi) (suomeksi)
Kalle Silander

| Kalle Silander |
| --- | --- |
Luoja(t):  Väinö Linna
Ensi- esiintyminen:  Täällä Pohjantähden alla -romaanit
Henkilötiedot
Koko nimi:  Kalle August Silander
Sukupuoli:  mies
Asuinpaikka:  Pentinkulma
Suhteet
Lapset:  Sanni Kivivuori (o.s. Silander)
Infobox OKNimi-testi OK: 
Kalle August Silander on fiktiivinen mieshenkilö Väinö Linnan kirjasarjassa Täällä Pohjantähden alla. Silander on alkujaan satulaseppä, sittemmin osuuskaupan hoitaja ja kirkonkylän työväenyhdistyksen puheenjohtaja. Suomen sisällissodan aikana hän on punakaartin esikunnan jäsen. Hänen tyttärensä Sanni on naimisissa Janne Kivivuoren kanssa. Kansalaissodan lopussa Silander saa kuolemantuomion ja hänet teloitetaan samalla kertaa Aadolf Halmeen kanssa.